**Javaslatok az oktatás modernizálásával kapcsolatban**

Jelenleg hazánkban és Európában is az oktatás nagyobb része a lexikális tudás átadásán, számonkérésén alapul. Az oktatás rendszere sajnos és nem használja ki a XXI. századi technikai lehetőségeket és nem ösztönöz kellően gondolkodásra és nem fejleszti kellően a kreativitást.

Íme, egy gondolatsor arról, milyen stratégiai prioritásokat és operatív lépéseket lehetne tennie hazánknak az oktatási EU-Biztosság felkínálta lehetőségek keretében:

**Stratégiai célok:**

* a hagyományos oktatási rendszerek legfőbb jegyeitől (vö. magolás, dolgozat) haladjunk az új (probléma-orientált tudásmenedzsmentet jelentő) irányok felé, pl. az alábbi elvek szerint:
	+ olyat kérdezni felesleges, amire a válasz megfelelő keresési tudás alapján pl. a web-ről nagy hitelességgel megszerezhető másodperceken belül
	+ ne diszciplínákat oktassunk, hanem problémamegoldást
	+ ne csak egyedben, hanem csoportban is gondolkodjunk
	+ ne statikus értékeléssel minősítsünk, hanem versengő, sok-dimenziós elvek mentén, ahol az alapgondolat: Lehet-e mindenki másként egyforma?
	+ ne deklaráljunk, hanem bizonyításra ösztönözzünk
	+ ne csak egy vélemény legyen ismert, hanem a katedrán jam-session is jelen lehessen (amikor legalább két oktató ugyanazon témát egymást erősítő módon, egymással összhangban képviseli, de nem egy mese két-hangú felolvasása, hanem két önálló intellektus óvatos tánca formájában)
	+ lehetőség szerint, ne dolgozatot írassunk, hanem alkotásokat katalizáljunk
	+ ne zárkózzunk el a tevékenységek versengő értékelésétől (legyenek jó, jobb, legjobb-skálák az alkotások sok-szempontú minősítésére)
	+ törekedjünk a tény-alapúságra
	+ ne legyen humán és reál szétválás, csak nézőpontok ütköztetése (inter-, transz-, multidiszciplinaritás)
	+ legyen minél több testre szabott tudásszerzési mód (pl. MOOC) a szekvenciális eszi-nem-eszi-nem-kap-mást elvekkel ellentétben
	+ a kontaktórák a már felkészült diákok/hallgatók motivált együttműködésének és ne egymás "diplomatikus" elszenvedésének tere legyen
	+ a pedagógusképzés elveit az innovativitás határozza meg
	+ az intuíció a legfontosabb emberi érték, s minden eredménye fokozatosan forráskódba forgatandó át, ahol csak lehetséges (ami nem írható át forráskódba, az nem tudás, hanem művészi képesség, ami nem jobb/rossz, csak más…)
* fokozatosan kerüljenek a fenti elvek és ezek gyakorlati lecsapódásai bevezetésre
* befogadás-orientálttá váljon az oktatás (gyermek, szülő, család, nagycsalád, mikroközösség, ...)
* óvatos, de mégis karakterisztikus pontokat felmutató változásokkal induljunk
* a hagyományostól eltérő elszakadási kísérletek kerüljenek felerősítésre

**Indoklás:** az évtizedek óta járt út nem vezet jó irányba, mert pl.

* jelenleg kiképzettnek minősülő egyetemisták kb. 90%-át egy KFI-orietált cég egyszerűen nem veszi fel
* magas a funkcionális analfabetizmus aránya
* többször hangzik el, mit miért nem lehet, mint az, mit és hogyan lehet megoldani
* a komplex záróvizsgák (pl. érettségi, diplomavédés) színvonala „kabaréba” illő
* az operativitás és a stratégiai gondolkodás elszakadt egymástól
* nem csak az élelmiszerek piacán jelentek meg a pszeudo-termékek, hanem a kommunikációban is, amelyek csak olyanok, mintha adnának valamit, de a minőségbiztosításnak már első rétege „Patyomkin-falut” tár fel a mélyben…

**Operatívabban:**

* fokozatosság = rövidtávú és tartam-kísérletek sorozatát kell beindítani Európa-szerte becsatornázva a kreatív törekvéseket egy versengő, önszabályozó és óvatosan szabványosodó rendszerbe
* befogadás-orientáltság = semmit sem kell előírni, csak azokkal kell első körben dolgozni, akik vállalják, hogy a sok évtizedes spontán kísérletek eredményei mentén tovább merészkednek (lesznek elegen így is)
* a kísérleti megoldásokban részvevők egy új kaszttá válnak - az elszakadás megkerülhetetlen lesz (vö. új "vallás")
* magolás és dolgozat helyett alkotás, mely alkotások hasznosulását azonnal fel kell mérni a piaci, non-profit szereplők igényein keresztül (a jó iskolarendszert a társadalom többi része boldogan finanszírozza, mert alkotásokat kap a finanszírozás fejében)
* újdonság, de nem kapkodás: minden eddigi kísérletet egy stratégiai műhely fel kell, hogy tárjon, és ki kell, hogy elemezzen
* magolás helyett keresést és értelmezni tudást (vö. hermeneutika) kell tanítani (vö. Google-Squared), nem betárolni és előhívni, (raktárra nem érdemes sem tanulni sem termelni)
* diszciplína nincs, csak probléma - szakterületi szakértő nincs, csak jobbnál jobb modellek/bizonyítások (amíg nem tudjuk előre, két bármilyen megoldás közül miként illik kiválasztani a jobbat ennek forrásától függetlenül csak a tartalomra koncentrálva, addig kár megoldási alternatívákat feltárni: vö. data-driven policy making)
* egy ember lehet bármilyen ügyes, de előbb-utóbb megbotlik, de egy csoportban szinte minden hibára lehet válaszreakciót találni...
* a hasonlóságelemzés alapja lehet a versengő tudásértékelésnek, mert egyszerre demokratikus (alapkérdése: mindenki másként egyforma?) és egyszerre evolúciópárti (az önsors-rontás és a zsenialitás, a az alacsony és a magas szintű szürke butaság elválik egymástól, s lehetnek mindenkor fekete lovak is az objektivizáló norma- rendszerben...)
* a deklaráció megöli a gondolkodást, csak koherens/konzisztens gondolatsorok érlelése és versenyeztetése vezet innovációhoz
* a jam session alapjaiban megújítaná a diákok/hallgatók deklarációhoz való viszonyát: ha már az oktatási idő csak 10%-ában egy órán belül min. két tanár véleménye ütközne, azonnal más lenne a diák/hallgató világról alkotott képe...
* öncélú számon kérések helyett valós problémák megoldása (alkotás-kényszer) legyen a rendszer vezérelve
* minden jelenséget értékelni kell a létezett/létező konstellációk versenyeztetésével: vö. hasonlóságelemzés
* minden publikus tényhez (adatbázishoz) legyen mindenkinek szabad hozzáférése és törekedjünk a tények rendszerezésre (már az is alkotási kihívás)
* a ma humán és reál nézőpontok ütközzenek a jam session keretében, az elmélet és a (piaci) gyakorlat hasonlóképpen...
* mindenki más úton érti meg "ugyanazt", ezért a szekvenciális jegyzetek kora lejárt - keresés és egyedi bejárás a megoldás két pillére, majd a felleltek állandó/versengő értelmezése, minősítése...
* a diák/hallgató előbb konfrontálódjon problémákkal, majd ezeket megoldani akarva lépjen kapcsolatba másokkal (kényszerből senki ne üljön egy órán sem)
* a fenti elvek a pedagógusképzést hassák át azonnali C-tárgyak formájában (pl. Gondolkodás-módszertan)
* a kiképzendőket szembesíteni kell azzal, hogy a ráérzésnél hatékonyabb fegyvere nincs az embernek, de ez a képesség korlátozott, esetleges - de szinte minden eredménye előbb-utóbb forráskódba forgatható (vö. sakk-automata)

**Pitlik László**

egyetemi docens

Szent István Egyetem

pitlik@miau.gau.hu

30/981-6001

(személy szerint 25 éve kísérletezem zömmel egyetemi, de egyre inkább középiskolai környezetben, s ebből 17 éve már a miau.gau.hu a publikus munkanaplóm)